
ГОДИШЕН ОТЧЕТ

за дейността на

ДОГОВОРЕН ФОНД

“ЮГ МАРКЕТ МАКСИМУМ”

за 2008 година
I. Развитие и резултати от дейността на Договорен фонд “Юг Маркет Максимум”

“Юг Маркет Максимум” e договорен фонд по смисъла на чл.164а от Закона за публичното предлагане на ценни книжа. Фондът не е юридическо лице и представлява обособено имущество с цел колективно инвестиране в ценни книжа и други ликвидни финансови активи на парични средстав, набрани чрез публично предлагане на дялове, което се осъществява на принципа на разпределение на риска. 

· Регистрация и лицензиране на Договорен фонд “Юг Маркет Максимум”
С Решение No 571 – ДФ/02.08.2006 г. Комисията за финансов надзор  издаде разрешение на Управляващо дружество „Юг Маркет Фонд Мениджмънт”АД, гр. Пловдив да организира и управлява дейността на Договорен фонд “Юг Маркет Максимум”. Публичното предлагане на дялове фонда започна на 18.09.2006 г. За обслужване на продажбата и обратното изкупуване на дялове от ДФ “Юг Маркет Максимум”, управляващото дружество “Юг Маркет Фонд Мениджмънт” АД е сключило договори с ИП “Юг Маркет” АД-гр. Пловдив, ИП “Евродилинг” АД-гр. Бургас и ИП ”ВИП-7” АД-гр. Варна за ползване на техните офиси и гишета в страната. За осигуряване на допълнителна ликвидност и за удобство на инвеститорите, дяловете на ДФ “Юг Маркет Максимум” са регистрирани и могат да се търгуват и на “БФБ – София” АД.

· Инвестиционни цели
Основната цел на Договорен фонд “Юг Маркет Максимум” е осигуряването на средно и дългосрочен ръст на стойността на инвестициите на притежателите на дялове чрез реализиране на максималния възможен доход при поемане на умерен до висок риск и осигуряване на ликвидност на инвестициите на притежателите на дялове. Ръстът се осигурява чрез инвестиране във високодоходни активи, а управлението на риска – посредством техники за диверсифициране и взаимно съчетаване на активите. Фондът инвестира преимуществено в български акции, приети за търговия на Българска Фондова Борса, в акции/дялове на други колективни инвестиционни схеми, както и в дългови ценни книжа и инструменти с фиксирана доходност. 

· Профил на типичния инвеститор
Основната група инвеститори, към които е насочена дейността на Договорен фонд “Юг Маркет Максимум” са инвеститори с над средните за страната доходи, с добра инвестиционна култура и със средна и висока рискова поносимост. Това са инвеститори, които биха искали да участват на пазара на рискови активи, но не биха приели риска да правят самостоятелен подбор в кои активи да инвестират. Чрез Фонда им се предлага възможност за управление на инвестиционния им риск, при запазване на възможността за реализиране на по-високи доходи.

Инвестиционният продукт на ДФ “Юг Маркет Максимум” е предназначен за лица (граждани, фирми, институции), които:

· са готови да инвестират парични средства в средносрочен и дългосрочен план;

· са готови да поемат умерен до висок инвестиционен риск, с цел реализиране на по-висок доход;

· желаят да имат сигурна и бърза ликвидност, без това да нарушава постигнатия доход от инвестицията;

· искат да диверсифицират риска на собствения си портфейл;

· искат парите им да се управляват от професионалисти на финансовите пазари.

· Инвестиционна стратегия и политика

Инвестиционната стратегия на ДФ “Юг Маркет Максимум” предвижда реализирането основно на капиталови печалби от ценни книжа и в по-малка степен на приходи от дивиденти/доходи от дялови ценни книжа, както и текущи доходи от дългови ценни книжа и други финансови инструменти. За постигане на инвестиционните цели се прилага стратегия за активно управление на портфейла от ценни книжа и парични средства. 

· Структура на активите на ДФ “Юг Маркет Максимум”
Набраните средства от продажба на дялове на ДФ “Юг Маркет Максимум”  през 2008 година бяха инвестирани в съответствие с Правилата и Проспекта на фонда, при спазване на изисквания и ограничения, залегнали в Закона за публичното предлагане на ценни книжа и подзаконовите актове по прилагането му. Структура на инвестициите в портфейла на ДФ “Юг Маркет Максимум” в началото и края на отчетния период в стойностно изражение и като процент от общата стойност на активите на фонда е представена в Таблица 1.

Таблица 1: Структура на активите на  ДФ “Юг Маркет Максимум”

	активи 
	01.01.2008 г.
	31.12.2008 г.

	
	стойност (лв.)
	%
	стойност (лв.)
	%

	Капиталови ценни книжа
	7 240 625.71
	44.68%
	831 373.70
	27.87%

	Дългови ценни книжа
	1 102 601.59
	6.80%
	756 890.26
	25.37%

	Дялове на КИС
	624 545.70
	3.85%
	245 638.59
	8.23%

	Парични средства 
	2 989 879.26
	18.45%
	322 028.69
	10.80%

	Депозити
	3 005 595.14
	18.55%
	821 022.00
	27.52%

	Вземания
	1 242 620.66
	7.67%
	6 050.71
	0.20%

	Общо активи
	16 205 868.06
	100.00%
	2 983 003.95
	100.00%


През отчетния период настъпиха съществени промени в общия размер на управляваните активи. В резултат на променената ситуация на фондовите пазари, цените на българските публични дружества отчетоха сериозно понижение през годината, независимо от временното поскъпване през месец май. Основните борсови индекси SOFIX, BG40, BGREIT и BGTR30 загубиха значителна част от стойността си, като някои от тях вече са на най-ниските си нива от близо пет години. 

Така създалата се обстановка на понижение на цените на акциите и постепенно понижение на инвеститорската активност, изискваше променен подход при управление на поверените ни активи. Стратегията ни остава агресивна (доколкото мандатът на фонда е за инвестиции предимно в акции), но в същото време изисква от нас и голяма предпазливост. Някои от инвестиционните ни позиции бяха редуцирани, а други изцяло закрити, като освободените парични средства бяха пренасочени към краткосрочни депозити със срочност от един до шест месеца. В същото време, запазихме цялата част от облигационния портфейл, като изключим погасената част от главницата на облигациите, издадени от „Евролийз ауто” ЕАД. Считаме, че структурата на портфейла към края на годината е близка до оптималната с оглед пазарната конюнктура. Опасностите пред световната икономика /и в частност българската/ остават и това предопределя в голяма степен предпазливостта ни, изразена в поддържането на сравнително ниско ниво на експозицията ни в акции.
Графично представена, структурата на активите на ДФ «Юг Маркет Максимум» към 31.12.2008 г. е както следва:

По отношение на валутната диверсификация, активите на фонда са деноминирани основно в местна валута (BGN – 73,77 %). Притежаваните от фонда корпоративни облигации са деноминирани в евро (EUR) и формират дял от 25,37 % от активите. Притежаваните чужи акции са деноминирани в щатски долари (USD) и възлизат на 0,86 % от активите. 

· Структура на текущите задължения на ДФ “Юг Маркет Максимум”
Към 31.12.2008 г. Договорен фонд “Юг Маркет Максимум” има текущи задължения в размер на 8 942,36 лв., като най-голям е делът на задълженията към Управляващото дружество. Детайлна справка за задълженията на фонда към края на 2008 г. е представена в Таблица 2.
Таблица 2: Текущи пасиви на ДФ “Юг Маркет Максимум” към 31.12.2008 г.

	текущи пасиви
	стойност (лв.)
	%

	Задължения към Управляващото дружество (такса управление)
	8 097.34
	90.55%

	Задължение към Банка депозитар
	750.00
	8.39%

	Задължение към Инвестиционни посредници
	95.02
	1.06%

	общо текущи задължения
	8 942.36
	100.00%


· Собствен капитал на ДФ “Юг Маркет Максимум” 
Към 31.12.2008 г. собствения капитал на ДФ “Юг Маркет Максимум” достигна 2 974 062 лв. В сравнение с предходната година собствените средства намаляват с 13 194 330 лв. През отчетния период са емитирани 865 473 дяла и са изкупени обратно 4 329 947 дяла с номинална стойност 1 лев. Към края на 2008 г. дяловете в обращение са 2 415 522 броя.
Друг елемент на собствения капитал са резервите при емитиране и обратно изкупуване на дялове. През отчетния период резервите намаляват с 4 070 663 лв., формирани като разлика между премии при емитиране и обратно изкупуване на дялове в размер на 1 099 370 лв. и отбиви при емитиране и обратно изкупуване на дялове на стойност 5 170 033 лв. 
През отчетния период постигнатият финансовият резултат е загуба в размер на 5 659 193 лв. 
Детайлна справка за движението на капитала на ДФ “Юг Маркет Максимум” през 2008 г. е представена в следващата таблица.
Таблица 3: Движение на капитала на ДФ “Юг Маркет Максимум” в лева
	 
	Дялове в обращение
	Финансов резултат
	Резерви
	Общо

	Баланс към 01.01.2008 г.
	5 879 996.00
	3 036 130.00
	7 252 266.00
	16 168 392.00

	Емитирани дялове по номинал
	865 473.33
	 
	 
	865 473.33

	Обратно изкупени дялове по номинал
	-4 329 947.33
	 
	 
	-4 329 947.33

	Дялове в обращение
	2 415 522.00
	 
	 
	2 415 522.00

	Финансов резултат за текущия период
	 
	-5 659 193.32
	 
	-5 659 193.32

	Премии при емитиране и обратно изкупуване
	 
	 
	1 099 370.41
	1 099 370.41

	Отбиви при емитиране и обратно изкупуване
	 
	 
	-5 170 033.49
	-5 170 033.49

	Резерв от емитиране и обратно изкупуване
	 
	 
	-4 070 663.08
	-4 070 663.08

	Баланс към 31.12.2008г.
	2 415 522.00
	-2 623 063.32
	3 181 602.92
	2 974 061.60


· Финансов резултат за 2008 г.
Общият размер на реализираните през 2008 г. приходи от ДФ “Юг Маркет Максимум” е 14 655 592 лв. Приходите  са формирани от получени  дивиденти, от операции с финансови активи и ежедневна преоценка на притежаваните от фонда финансови активи, приходи от лихви по предоставени депозити и разплащателна сметка и приходи от валутно-курсови разлики. През 2008 г. световната финансова криза се отрази съществено на дейността на ДФ Юг Маркет Максимум”. Спрямо предходният отчетен период приходите от дейността на фонда намаляват с 611 926 лв., което е с 4% по-малко в сравнение с 2007 г. Подробна информация за размера на реализираните приходи по видове е представена в Таблица 4. 
Таблица 4: Приходи на ДФ “Юг Маркет Максимум” за 2008 г.  
	приходи
	стойност (лв.)
	%

	1. Приходи от дивиденти
	74 510.28
	0.51%

	2. Положителни разлики от операции с финансови активи
	2 060 638.27
	14.06%

	3. Приходи от преоценка на финансови активи и инструменти
	12 314 394.87
	84.03%

	4. Приходи от лихви
	172 643.32
	1.18%

	5.  Приходи от курсови разлики
	33 405.38
	0.23%

	Общо приходи
	14 655 592.12
	100.00%


През 2008 г. разходите за дейността на фонда са в размер на  20 314 785 лв. Основно перо в разходите за дейността заемат финансовите разходи, които са на стойност 20 067 283 лв. Финасовите разходи на ДФ “Юг Маркет Максимум” са свързани с операции с финансовите активи на фонда, отрицателни разлики при ежедневната преоценка на активите и банкови такси и комисионни. Нефинансовите разходи на фонда се формират от изплатените възнаграждения на управляващото дружество за управление на дейността на фонда в размер на 236 212 лв., възнаграждение на Банката депозитар в размер на 11 275 лв. и други разходи в размер на 15 лв.
Подробна информация за разходите на фонда през 2008 г. по видове е представена в следващата таблица.
Таблица 5: Разходи, свързани с дейността на ДФ “Юг Маркет Максимум” за 2008 г.  
	разходи
	стойност (лв)
	%

	Разходи по операции с финансови инструменти
	5 246 033.98
	25.82%

	Разходи от последваща оценка на финансови активи
	14 792 004.70
	72.81%

	Разходи курсови разлики
	26 077.15
	0.13%

	Други финансови разходи
	3 167.17
	0.02%

	Разходи за външни услуги
	247 502.44
	1.22%

	Общо разходи
	20 314 785.44
	100.00%


· Ликвидност

Поддържането и управлението на ликвидността на ДФ “Юг Маркет Максимум” се осъществяваше от УД “Юг Маркет Фонд Мениджмънт” АД при спазване на изискванията на закона и вътрешните правила. Отдел “Счетоводство” на Управляващото дружество изготвя Отчет за ликвидността на фонда, който се предоставя на Комисията за финансов надзор. 

· Промени в цената на един дял

Номиналната стойност на 1 дял на ДФ “Юг Маркет Максимум” е 1,00 лв. Броят дялове на Фонда се променя в резултат на тяхната продажба или обратно изкупуване. Нетната стойност на активите на един дял е равна на нетната стойност на активите на Договорния Фонд, изчислена съгласно Правилата на фонда, разделена на броя на дяловете на Фонда в обръщение към момента на това определяне.

Резултатите от управлението на активите на фонда през последните три години могат бъдат синтезирани в следната таблица:

	 
	31.12.2006 г.
	31.12.2007 г.
	31.12. 2008 г.

	Нетна стойност на управляваните активи
	1 013 746.00 лв.
	16 168 392.00 лв.
	2 974 062.00 лв.

	Нетна стойност на активите на един дял
	1.3184 лв.
	2.7497 лв.
	1.2312 лв.


Хронологично, измененията в нетната стойност на активите на един дял през 2008 г. могат да бъдат проследени от долната графика

Обобщена информация за постигнатите резултати от управлението на активите на ДФ “ Юг Маркет Максимум” през 2008 г. се представя със следващата таблица:
	ПОКАЗАТЕЛИ
	2008 г.

	Стойност на активите в началото на периода
	16 205 868.00

	Стойност на активите към края на перида
	2 983 004.00

	Стойност на текущите задължения в началото на периода
	37 476.00

	Стойност на текущите задължения към края на периода
	8 942.00

	Общи приходи от дейността към края на периода
	14 655 592.00

	Общо разходи за дейността към края на периода
	20 314 785.00

	Финансов резултат към края на периода
	-5 659 193.00

	Нетна стойност на активите в началото на периода
	16 168 392.00

	Нетна стойност на активите към края на периода
	2 974 062.00

	Брой издадени дялове към края на периода
	2 415 522.00

	Средна НСА за периода
	7 691 767.00

	Емисионна стойност към края на периода
	1.2312

	Цена на обратно изкупуване
	1.2066


ІІ. Събития, които са настъпили след датата, към която е съставен годишния финансов отчет
Ръководството на УД “Юг Маркет Фонд Мениджмънт” АД, организиращо и управляващо дейността на ДФ “Юг Маркет Максимум”, декларира, че за периода след датата, към която е съставен годишният финасов отчет до датата на изготвянето му, не са настъпили важни и значителни за дейността на дружеството некоригиращи събития, неоповестяването на които би повлияло за вярното и честно представяне на финансовия отчет.






ІІІ.  Предвиждано развитие на ДФ “Юг Маркет Максимум”

Основна цел на УД “Юг Маркет Фонд Мениджмънт” АД при управлението на активите на ДФ “Юг Маркет Максимум” е да осигури нарастване на стойността на инвестицииите чрез реализиране на капиталова и дивидентна печалба при поемане на умерен до висок риск. Активното управление на портфейла на фонда продължава да бъде в основата на стратегията за постигане на висока доходност, но предвид настъпилите съществени промени в структурата и останалите характеристики на пазара, мащабът на новите инвестиции ще бъде чувствително редуциран. Активното управление предполага значителна гъвкавост при селектирането на финансови инструменти, което в голяма степен зависи и от активността на останалите пазарни участници. В условията на драстично понижена ликвидност дори и най-перспективните и/или устойчиви на икономически шокове компании, могат да се окажат неподходящи активи за инвеститорите за договорни фондове. Последните, въпреки първоначалното деклариране на инвестиционен хоризонт от 5-7 години, биват силно повлияни от краткосрочните движения в цените и това поражда сериозен риск от обрат в настроенията. Резулататът в повечето случаи е вълна от обратни изкупувания, които предизвикват верижна реакция на пазара – форсирани продажби на активи от страна на останалите КИС, нови резки понижения на цените и нови страхове сред индивидуалните инвеститори. Без да звучи като оправдание, значителна част от загубите на колективните схеми за инвестиции през 2008 година се дължеше на паническото излизане от позиции в резултат от поредната кампания  обратни изкупувания. С оглед на тези  „генетични” промени в основните характеристики на капиталовия пазар у нас, инвестиционната стратегия на ДФ „Юг Маркет Максимум” ще претърпи някои необходими корекции. Те, естествено, са изцяло в контекста на общата икономическа обстановка в страната и света. Последните данни за размера на текущата глобална финансова криза ни дават основание да считаме, че краят й ще настъпи не по-рано от следващата година при осъществяване на най-оптимистичния сценарий. Негативният тъкъв предвижда много по-късно  възстановяване, а именно 2012-2013 година. 
В светлината на тези прогнози и спецификите в дейността на КИС, промените, които вече сме предприели и тези, които тепърва предстоят, имат за цел да намалят съществено риска на портфейла (измерван както чрез стандартното отклонение, така и чрез степента на пазарен риск „бета” спрямо борсовите индекси, използвани за бенчмарк – SOFIX, BG40, BGTR30), а така също и да създадат условия за запазване стойността на инвестициите във фонда. В такива условия и прогнози за бъдещето, ще бъдат подбирани активи с параметри, които в максимална степен отговарят на  дългосрочната инвестиционна цел на фонда– осигуряването на ръст на стойността на инвестициите на притежателите на дялове чрез реализиране на максималния възможен доход, но и запазване на покупателната способност на инвестираните средства при поемане на умерен до висок риск и осигуряване на ликвидност на инвестициите на притежателите на дялове. Основният критерий, по който ще бъдат подбирани активите е те да имат потенциал за растеж по-висок от този на икономиката като цяло, като в същото време борсовата търговия с тези инструменти да позволява закриване на позицията в сравнително кратък срок. Ще се подбират акции на дружества, които са водещи в своя бранш, имат нарастващ пазарен дял, управлявани са професионално и в интерес на всички акционери и чиито приходи и печалби нарастват значително и/или се очаква ръста се възобнови по-бързо от средния за икономиката. За България това може да са основно книжата, включени в официалните индекси на “БФБ – София”, международни борсови индекси, както и акции на други дружества със сравнително висока ликвидност, притежаващи перспективни фундаментални характеристики.

Както бе дефинирано по-горе, един от основните критерии в преследване на избрания модел за активно управление  на портфейла е изискването активите да са със сравнително висока ликвидност, тоест да могат да бъдат реализирани във всеки един момент без значителни загуби. За целта активите трябва да са активно търгувани на регулиран пазар в обеми, които дават достатъчно представителна оценка за справедливата им стойност. Тук следва да посочим е наличието на един нов за нашия пазар риск, а именно административният в лицето на ръководството на „Българска фондова борса – София” АД. С една от последните промени в правилата на регулирания пазар бяха въведени нови критерии  за листване на финансови инструменти, които не са ни били известни при изграждане на портфейла на фонда. Така например, със създадения вече прецедент същесвува риск една част от активите на фонда да бъдат административно делистнати и да не се търгуват повече на регулиран пазар, заради изискването те да притежават минимална ликвидност, определена в новите правила на БФБ – София. В условията на силно понижена инвеститорска активност през последната година, ликвидността на всички финансови инструменти намаля значително. Това се дължи на много фактори, като основен, естествено, е разразилата с глобална финансова криза. Въпреки видимото и публично изразено разбиране на тези причини от страна на ръководството на БФБ, последните промени в правилата нямат нищо общо с логиката, която преследват останалите развити борси по света. В Русия, например, именно поради ниската ликвидност бяха занижени редица критерии за листването на много публични компании с цел запазване на общите обеми на търговия и привличането на инвеститори. В САЩ подобни мерки бяха взети отново със същата цел. Пример са някои банкови акции, които престанаха да отговарят на изискванията за членство в пазарни индекси и/или листване на официалните пазари, но предвидените санкции не бяха наложени именно заради факта, че по този начин ще бъдат отблъснати голяма част от инвеститорите. На този фон, ръководството на БФБ изглежда погрешно разбира своята мисия и целите, които трябва да преследва един национален регулиран пазар. За съжаление, решението на проблема не зависи от нас и поради тази причина не можем да направим нищо друго освен да намалим колкото е възможно повече експозицията ни в български финансови активи. Рискът от нови необмислени действия на ръководството на БФБ ни кара да бъдем изключително резервирани и относно размера на бъдещите ни инвестиции в България. 
  Поради всички гореописани причини една част от набраните средства ще бъде използвана за инвестиции в дългови инструменти, които да служат като гаранция срещу евентуално неблагоприятно развитие на финансовата криза, както и да спомагат за по-добрата ликвидност на дружеството. Такъв тип инструменти могат да бъдат по-дългосрочните емисии държавни ценни книжа, гарантирани от българската държава и облигации, издадени и/или гарантирани от развити европейски държави. 
По отношение на отрасловата структура на инвестициите в акции, ДФ «Юг Маркет Максимум» ще се придържа основно към емитенти от секторите фармацевтика, хранително-вкусова промишленост, химическа промишленост, информационни технологии, финансово посредничество, енергетика и енергийни ресурси. Конкретното разпределение на инвестициите по сектори ще зависи от текущото състояние на съответния отрасъл и компаниите в него.

През 2009 година ръководството на УД „Юг Маркет Фонд Мениджмънт” АД  ще насочи усилията си към привличане на нови институционални и индивидуални инвеститори. УД „Юг Маркет Фонд Мениджмънт” АД предвижда запазване и, при оптимистичен сценарий за слаба рецесия в България, дори умерено нарастване на общите активите  на управляваният от него договорен фонд. Прогнозата на мениджмънта е за средно годишни активи за ДФ „Маркет Максимум” в размер на около 3,3 млн. лева и активи в края на годината в размер на около 3,5 млн лева. По отношение на резултатите от управлението, целта, която ще бъде преследвана през тази година е по-добро представяне в размер на 3 процентни пункта спрямо средно аритметичната годишната доходност на два от официалните български борсови индекса – SOFIX и BGTR30.  
ІV. Информация относно програмата за прилагане на международно признатите стандарти за добро корпоративно управление

На 14 февруари 2008 година Съветът на директорите на УД “Юг Маркет Фонд Мениджмънт” АД прие Правила за добро корпоративно управление на договорен фонд „Юг Маркет Максимум”. УД „Юг Маркет Фонд Мениджмънт” АД, организиращо и управляващо дейността на договорния фонд разглежда корпоративното управление като съвкупност от взаимоотношения между ръководството на Управляващото дружество, притежателите на дялове от ДФ „Юг Маркет Максимум” и трети заинтересовани страни – надзорни органи, потенциални инвеститори и др. Корпоративното управление предоставя рамката, в която се определят целите на договорния фонд, средствата за постигането им и се следят резултатите. 

Доброто корпоративно управление трябва да дава отражение върху репутацията и успеха на договорния фонд в дългосрочен план, да дава стимул на Управляващото дружество да преследва цели, които са в интерес на инвестиралите в дялове на фонда, както и да улеснява ефикасния надзор. Доброто корпоративно управление следва да гарантира правата на всички притежатели на дялове от договорния фонд, равнопоставеното им третиране, да осигурява възможност за ефикасен надзор върху управлението на дейността на фонда, както от страна на държавните регулаторни органи, така и от страна на инвеститорите, пълна прозрачност в дейността на фонда, своевременно и точно разкриване на информация относно финансовото му състояние, резултатите от дейността му, управлението му и всички др. аспекти, които представляват интерес за заинтересуваните лица

При осъществяване на дейността си по организиране и управление на дейността на ДФ “Юг Маркет Максимум” през 2008 година ръководството и служителите на УД “Юг Маркет Фонд Мениджмънт” АД се ръководиха от основните приоритетни цели, залегнали в Правилата за добро корпоративно управление, а именно: 

· гарантиране правата на всички притежатели на дялове от ДФ “Юг Маркет Максимум” чрез стриктно спазване на нормативната уредба, Правилата и Проспекта за публично предлагане на дялове на фонда и обезпечаване на равнопоставеното им третиране;

· осигуряване на своевременно и точно разкриване на информация, свързана с дейността на договорния фонд. Своевременното и точно разкриване на информацията, свързана с дейността на Фонда е от ключово значение за вземането на решения от страна на инвеститорите, особено като се има предвид факта, че нетната стойност на активите се изменя всеки работен ден, което води и до изменение на емисионната стойност и цената на обратно изкупуване на дяловете, а следователно и на доходността на един дял. Тези обстоятелства пораждат необходимостта от ежедневна и възможно най-подробна информираност на съществуващите и потенциалните притежатели на дялове, относно стойността на тяхната инвестиция. Управляващото дружество предоставя в срок и пълен обем  информация за дейността на Фонда, съгласно разпоредбите на ЗППЦК, Наредбата за изискванията към дейността на инвестиционните дружества и договорните фондове и други нормативни актове, регламентиращи дейността му. Инвеститорите и притежатели на дялове от ДФ “Юг Маркет Максимум” могат да намерят информация за Фонда чрез интернет страниците на Управляващото Дружество, Комисията за финансов надзор, Българсаката Асоциация на Управляващите Дружества, както и актуална емисионна стойност и цената на обратно изкупуване на дялове ежедневно във  в. „Пари” и в. „Дневник”.

· ефективно управление и контрол на дейността на ДФ “Юг Маркет Максимум”
V. Политика на ръководството на „Юг Маркет Фонд Мениджмънт” АД, управляващо дейността на ДФ “Юг Маркет Максимум” по отношение на риска

Ликвиден риск: Ликвиден риск за Фонда може да възникне в случай, че по голяма част от инвеститорите подадат поръчки за обратно изкупуване на дялове, което ще доведе до намаляване на свободните парични средства на Фонда. Структурата на активите трябва да позволява безпрепятствено осъществяване на дейността. За намаляване на този риск Фондът се стреми да инвестира в ценни книжа със сравнително добра норма на ликвидност, с което да се постигнат два ефекта – постигане на коректна оценка за състоянието на активите и осигуряване на евентуален „изход” от направената инвестиция и лесно реализиране на натрупаната доходност.

Политически риск: Политическият риск е свързан с промяна в политическото устройство на страната, което от своя страна, би довело до промяна на пазарните условия и цените на активи, в които е инвестирал Договорен фонд “Юг Маркет Максимум”. За намаляване на този риск управляващото дружество смята предварително да оценява този фактор и неговото евентуално въздействие върху стойността на активите на Фонда, както и да предприема действия към запазване на натрупаната доходност и ограничаване на потенциалните негативни въздействия.

Пазарен риск: Пазарният риск представлява промяна в цените на дяловете на Фонда в резултат на промяна в оценката на нетните активи, които зависят от промени в икономическата и пазарна среда. Управляващото дружество преизчислява стойността на активите всеки работен ден под контрола на Банката Депозитар. 

Лихвен Риск: Лихвеният риск е свързан с несигурността от възвращаемостта на дадена инвестиция, свързана с промени в пазарните нива на лихвените проценти (пример: възможността дългов инструмент с фиксирана лихва да намали стоиността си като резултат от покачването на лихвените нива). Промяната на лихвените нива в България, Еврозоната, САЩ и в световен план е изключително важен показател, които трябва да бъде отблизо следен от отдела за риск и анализи, за да се реагира адекватно при необходимост.

Валутен риск: Валутният риск е свързан със загуби, настъпили вследствие на промени във валутните курсове, неблагоприятни за инвестициите на ДФ ЮГ Маркет Максимум. Отделът за анализ и риск следи стратегията за ограничаване на валутния риск по всяко време да бъде хеджираща и да не се превръща в спекулативна. На този етап обменният курс на Българския лев спрямо еврото е фиксиран, което намалява до голяма степен наличието на валутен риск в следствие преоценка на активите.

